Аҧсны Атәылахьчара аминистрра аҧшыхәырҭатә усбарҭа еиҿкаауеижьҭеи 24 ш. ҵит.
08.06.2017
Аҧсны Атәылахьчара аминистрра аҧшыхәырҭатә усбарҭа еиҿкаауеижьҭеи 24 шықәса ҵит. Ари арыцхә инамаданы уи аветеранцәа ашәҭқәа шьҭарҵеит Аҧсны жәлар рџьынџьтәылатә еибашьра аан иҭахаз аҧсадгьыл ахьчаҩцәа Аҟәатәи рбаҟа амҵан.
627
Аҧсны Атәылахьчара аминистрра аҧшыхәырҭатә усбарҭа еиҿкаауеижьҭеи 24 шықәса ҵит. Ари арыцхә инамаданы уи аветеранцәа ашәҭқәа шьҭарҵеит Аҧсны жәлар рџьынџьтәылатә еибашьра аан иҭахаз аҧсадгьыл ахьчаҩцәа Аҟәатәи рбаҟа амҵан.
1992 шықәса рзы Гагра араион ақырҭуа мпыҵахалыҩцәа рҟнытә ахы ианақәиҭыртә, иаҧҵан Атәылахьчара аминистрра . Уи аҟшақәа руак азкын аҧшыхәреи аконтр ҧшыхәреи. Уаҟа зуалҧшьа назыгӡоз рахьтә иахьагьы изеибамдыруа маҷҩым. Избанзар дара инарыгӡоз адҵақәа еиҧшымызт. 1993 шықәса, ииун ааба рзы Атәылахьчара аминистрра аҧшыхәреи аконтр ҧшыхәреи рыҟәша аҧшыхәра иаусбараҭаны иҟарҵоит. Раҧхьатәи уи аиҳабыс дыҟан аибашьра аан фырхаҵарыла иҭахаз Едуард Ажьиба.Анаҩс аусбарҭа напхгара азиуан Гарри Кəпалба. Аусбарҭа афицарцәа руалҧшьақәа нарыгӡон Гәымсҭатәи афронтаҿ, Тҟәарчал, Мрагыларахьтәи афрнт аҟны. Дара ҧшыхәра ицаны еилыркаауан аҕа имчқәа зеиҧшроу. Убри анаҩсгьы дҵас ирыман ачарҳәаҩцәеи ацәгьаҳәаҩцәеи раанкылара.
Аҧшыхәҩцәа рхыҧьаӡараҿы иҟоуп змаҵзуратә уалҧшьақәа рынагӡара аан фырхаҵарала иҭахаз. Аҧшыхәҩцәа иааргоз аинформациа хадаратәла иахьнаргоз Арбџьармчқәа рштаб хада ашҟа акәын. Анаҩс уи алкаақәа азыҟарҵон акомандаҟаҵаҩцәа. Аҧсны Жәлар рџьынџьтәылатә еибашьра аан игаз аиааира рыхәҭа алоуп аҧшыхәҩцәеи аконтр ҧшыхәыцәеи. Иахьагьы дара рмаҵзуратә уалҧшьақәа нарыгӡоит атәыла ашәарҭадара ахьчара аус аҟны.
Д. Инаҧшьба, Алықьса Агәхаа ,АТ
Оцените новость:
+1
+2
+3
+4
+5
Сохраните ссылку или поделитесь с друзьями